**Ministru kabineta noteikumu projekta**

**„****Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums””** **sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.241 „Kultūras ministrijas nolikums”” (turpmāk – Projekts) šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta 2018.gada 11.decembra rīkojuma Nr.656 „Par konceptuālo ziņojumu „Mediju ombuda izveide, tā sastāvs, darbības vadlīnijas un lauks”” 3.punktu un 2018.gada 17.maija likuma „Grozījumi likumā „Par kultūras pieminekļu aizsardzību”” 1.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2018.gada 11.decembra rīkojuma Nr.656 „Par konceptuālo ziņojumu „Mediju ombuda izveide, tā sastāvs, darbības vadlīnijas un lauks”” 3.punktu Kultūras ministrijai dots uzdevums sagatavot un kultūras ministram līdz 2018.gada 31.decembrim iesniegt noteiktā kārtībā Ministru kabinetā tiesību akta projektu par grozījumu Ministru kabineta 2003.gada 29.aprīļa noteikumos Nr.241 „Kultūras ministrijas nolikums” (turpmāk – Nolikums), papildinot Nolikumu ar uzdevumu Kultūras ministrijai organizēt un kontrolēt mediju ombudam paredzētās valsts budžeta dotācijas izlietošanu tam paredzētajam mērķim. Ņemot vērā minēto, Projekts paredz papildināt Nolikumu ar 5.1.12 punktu, kas nosaka uzdevumu Kultūras ministrijai organizēt un kontrolēt mediju ombudam paredzētās valsts budžeta dotācijas izlietošanu atbilstoši tam noteiktajam mērķim, lai tādējādi veicinātu mediju nozares pašorganizēšanos atbilstoši Ministru kabineta 2018.gada 27.novembra sēdē (prot. Nr.56 45.§) atbalstītajam konceptuālajā ziņojumā „Mediju ombuda izveide, tā sastāvs, darbības vadlīnijas un lauks” ietvertajam 3.risinājumam.Latvijas mediju politikas pamatnostādnes 2016. – 2020.gadam (apstiprinātas ar Ministru kabineta 2016.gada 8.novembra rīkojumu Nr.667) paredz piecus galvenos pamatprincipus, kas ir saistīti ar mediju vides kvalitātes, atbildīguma un auditorijas medijpratības veicināšanu. Latvijas mediju politikas pamatnostādņu 2016. – 2020.gadam īstenošanas plāns (apstiprināts ar Ministru kabineta 2016.gada 8.novembra rīkojumu Nr.666) (turpmāk – plāns) paredz vairākus pasākumus, lai īstenotu rīcības virzienus – mediju daudzveidība (1.rīcības virziens), mediju kvalitāte un atbildīgums (2.rīcības virziens) un mediju pratība (4.rīcības virziens). Jau patlaban tiek īstenoti pasākumi, kas paredz atbalstu medijiem (piemēram, plānā ietvertais 1.1.3., 1.4.1., 1.4.2. un 1.5.1.pasākums) un medijpratības attīstīšanai (piemēram, plānā ietvertais 4.2.1., 4.2.2., 4.2.3., 4.4.1., 4.4.2. un 4.5.1.pasākums), tādēļ, nolūkā sniegt nepārprotamu ieskatu būtiskākajos virzienos, kuros Kultūras ministrija atbalsta mediju nozari, Projekts paredz papildināt Nolikumu ar 5.1.13 punktu, kas nosaka uzdevumu organizēt mediju atbalsta programmu ieviešanai un medijpratības veicināšanai paredzētās valsts budžeta dotācijas izlietošanu atbilstoši tam noteiktajam mērķim. Uzdevumu īstenošanas kopīgais mērķis ir paaugstināt mediju vides kvalitāti un atbildīgumu, kā arī stiprināt sabiedrības kritisko domāšanu attiecībā uz mediju saturu, savukārt uzdevumu ietveršana Nolikumā nostiprinātu būtiskos virzienus mediju politikas veidošanā, kuros Kultūras ministrija jau darbojas.Saeima 2018.gada 17.maijā pieņēma likumu „Grozījumi likumā „Par kultūras pieminekļu aizsardzību””, kas stājās spēkā 2018.gada 13.jūnijā. Atbilstoši 2018.gada 17.maija likuma „Grozījumi likumā „Par kultūras pieminekļu aizsardzību”” 1.pantam Valsts kultūras pieminekļu aizsardzības inspekcijas nosaukums mainīts uz Nacionālo kultūras mantojuma pārvaldi. Ņemot vērā minēto, Projekts paredz atbilstoši precizēt Nolikuma 24.3.apakšpunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Irbe 67330336

Sanda.Irbe@km.gov.lv